Publication: Magyar Közlöny
Issue: MK-2003-154 (Year: 2003, Number: 154)
Era: 1990-2004
Section: a 276/2003. (XII. 24.) Korm. rendelethez
Paragraph Index: 1596

2. Hozzáférési forgalmi szolgáltatások különösen: Internet híváskezdeményezés forgalmi szolgáltatás, Internet számfordítás hozzáférési forgalmi szolgáltatás, Internet közvetlen hozzáférési forgalmi szolgáltatás helyi hurok 2003/154. szám átengedése, bitfolyam hozzáférési szolgáltatás, helyi bitfolyam hozzáférési szolgáltatás. 2.1. Internet híváskezdeményezés forgalmi szolgáltatás: Internet szolgáltatás elérésére irányuló hívás továbbítása a hívó elõfizetõ hozzáférési pontjáról a közvetítõválasztással választott közvetítõ szolgáltató összekapcsolási pontjáig költségalapú díj vagy átalánydíj ellenében. 2.2. Internet számfordítás hozzáférési forgalmi szolgáltatás: Internet szolgáltatás elérésére irányuló hívás átadása az elõfizetõi hívásnak az Internet szolgáltató hálózati hozzáférési pontjához történõ továbbítását az Internet szolgáltatóval való megállapodás alapján végzõ közvetítõ szolgáltatónak. 2.3. Internet közvetlen hozzáférési forgalmi szolgáltatás: Internet szolgáltatás elérésére irányuló hívás továbbítása a hívó elõfizetõ hozzáférési pontjáról az Internet szolgáltató hálózati hozzáférési pontjáig közvetítõ szolgáltató közremûködése nélkül. 2.4. Helyi hurok átengedése: a kötelezett szolgáltató tulajdonában lévõ helyi hurokhoz vagy helyi alhurokhoz való hozzáférés biztosítása valamely jogosult számára. A helyi hurok teljes átengedése a helyi hurok vagy helyi alhurok teljes frekvenciasávja használatának átengedését, míg a helyi hurok részleges átengedése a kötelezett által igénybe vett frekvenciasávon felüli frekvenciasáv átengedését jelenti. 2.5. Bitfolyam hozzáférési szolgáltatás: kétirányú, nagysebességû digitális hálózati szolgáltatás, amelynek során a kötelezett aktív hálózati eszközeinek átviteli kapacitását engedi át, illetve osztja meg a jogosult szolgáltatóval. 2.6. Helyi bitfolyam hozzáférési szolgáltatás: olyan bitfolyam hozzáférési szolgáltatás, ahol a hálózati eszköz alatt a helyhez kötött telefonhálózatban lévõ, a helyi hurokhoz csatlakozó és annak forgalmát multiplexáló, illetve demultiplexáló eszköz (pl. DSLAM) értendõ. A helyi hurkot továbbra is a kötelezett használhatja szolgáltatás nyújtására.

Source: https://magyarkozlony.hu/hivatalos-lapok/9537582eca4db12e59540989aea1100d2c6d60d9/dokumentumok/f5224efd525a27af43cb1e2d48d16a19f4fd71ef/letoltes